Betty Krosbi Mensah
Betty Krosbi Mensah ka bɛ lahi sabiri li Crosby mini Krosby (bɛ dɔɣi o la silimin gɔli August 29, 1980) nyɛla Ghana siyaasa nira ni jintɔra nti Afram Plains North Constituency yaɣili din be Eastern Region, Ghana. O nyɛla National Democratic Congress paati nim yino.

Piligu biɛhigu mini Shikuru 
Mensah nyɛla bɛ ni daa dɔɣi silimin goli August 29, 1980 Donkorkrom, di be Eastern Region. O deei la shɛhira  gbana din nya  bachelor’s degree ka jɛndi  Business Administration la Zenith University College, mini Higher National Diploma (HND) ka  jɛndi  Accounting la mi Koforidua Technical University.

Tuma 
Pɔi ka o naai leei jintɔri, Mensah n daa nya kpɛm zaŋ n-ti Best Pat Ghana Limited yuuni 2013 hali ni 2016. O daa lahi leei kpɛm paa zaŋ n-ti National Youth Employment yuuni 2009 hali ni 2013. Mensah n daa lahi nya Gender and Development Coordinator of Ghana Cooperative Credit Union yuuni  2003 hali ni 2005. Ŋuni n-nya zuɣulana paa zaŋ n-ti Young Parliamentarians Forum, Ghana Chapter.

Siyaayasa

Jintɔri tali bobu 
Ghana 2016 jintɔri tali piibu zaŋ chaŋ Afram Plains Constituency, Mensah daa nya piibu gbaŋ 18,121, gbaŋ 23,606 puuni ka di yiɣisi vaabu 78.44% kobigi puuni ka di wuhi ni o di  Isaac Ofori-Koree jintɔri bori zaŋ n-ti New Patriotic Party ŋun daa nya piibu gbaŋ 4,795 ka di yiɣisi vaabu 20.8% kobigi puuni, ni  Cornelius Agbeku jintɔri zaŋ n-ti National Democratic Congress  ŋun daa nya piibu gbaŋ  94 ka di yiɣisi vaabu  0.4% kobigi puuni, n ti pahi  Micheal Ampontia jintɔri zaŋ n-ti Convention People’s Party ŋun gba daa nya piibu gbaŋ  91 ka di yiɣisi vaabu 0.4% kobigi puuni ka leei jintɔri n kpɛ 7th Parliament of the fourth Republic of Ghana.

Yuuni 2020 piibupiibu 
Yuuni 2020 Ghana piibu piibu puuni, o daa lahi di Afram Plains North Constituency jintɔri tali ni piibu kalli din paai 18,543 ka yiɣisi vaabu 68.30% kobigi puuni ka NPP jintɔri bori a Isaac Ofori-Koree nya kalli din paai 8,605 ka yiɣisi vaabu  31.70% kobigi puuni, ka NDP jintɔri bori a Ferguson Asare bɛ nya hali piibu gbaŋ kaŋa.

Jintɔra 
8th parliament puuni, o nyɛla ŋun be Gender and Children Committee mini  Health Committee.

Maŋ biɛhigu 
Mensah nyɛla ŋun niŋ amiliya ka dɔɣi bia kaŋa. O nyɛla Krosbi Mensah dapala, tuuli jintɔri zaŋ n-ti Afram Plains Constituency. O nyɛla dolo dolo nira ka chani Roman Catholic choochi.

Anzasi tuma 
Silimin goli July 2021, Mensah daa ti Michael Awingura kompiita din tamdi naba zuɣu, University of Ghana shikuru bila. 

Silimin goli June, o daa lahi bo tuma nɛɛn bora zaŋ n-ti shikuru yaɣali, koarilim yaɣali, ni alaafeei tuma yaɣali din zaa be Afram Plains North Constituency.

Kundivihira 

Lahabaya zaa
Siyaasa niriba
Ninsala ŋun na be o nyɛvuli ni
Jintɔra
8th Parliament of the 4th Republic of Ghana